CELEX: 32020D0904
Language: el
Date: 2020-06-29 00:00:00
Title: Απόφαση (ΚΕΠΠΑ) 2020/904 του Συμβουλίου της 29ης Ιουνίου 2020 περί τροποποίησης της απόφασης (ΚΕΠΠΑ) 2017/1424 όσον αφορά την ημερομηνία λήξεως για τη στήριξη των δραστηριοτήτων του ΟΑΣΕ με σκοπό τη μείωση των φορητών όπλων, του ελαφρού οπλισμού και των συμβατικών πυρομαχικών στη Δημοκρατία της Βόρειας Μακεδονίας και στη Γεωργία

30.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/34
               
            
         ΑΠΟΦΑΣΗ (ΚΕΠΠΑ) 2020/904 ΤΟΥ ΣΥΜΒΟΥΛΙΟΥ
         της 29ης Ιουνίου 2020
         περί τροποποίησης της απόφασης (ΚΕΠΠΑ) 2017/1424 όσον αφορά την ημερομηνία λήξεως για τη στήριξη των δραστηριοτήτων του ΟΑΣΕ με σκοπό τη μείωση των φορητών όπλων, του ελαφρού οπλισμού και των συμβατικών πυρομαχικών στη Δημοκρατία της Βόρειας Μακεδονίας και στη Γεωργία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28 παράγραφος 1 και 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Αυγούστου 2017 το Συμβούλιο εξέδωσε την απόφαση (ΚΕΠΠΑ) 2017/1424 (1) με την οποία προβλέπεται προθεσμία 36 μηνών από την ημερομηνία σύναψης της χρηματοδοτικής συμφωνίας περί της οποίας το άρθρο 3 παράγραφος 3 της εν λόγω απόφασης, για την υλοποίηση των δραστηριοτήτων που αναφέρονται στο άρθρο 1 αυτής.
                  
               
                     (2)
                  
                  
                     Η χρηματοδοτική συμφωνία με τη Γραμματεία του Οργανισμού για την Ασφάλεια και τη Συνεργασία στην Ευρώπη (ΟΑΣΕ), η οποία είναι η οντότητα εκτέλεσης των έργων για την απόφαση (ΚΕΠΠΑ) 2017/1424, υπεγράφη στις 7 Σεπτεμβρίου 2017 και λήγει στις 6 Σεπτεμβρίου 2020.
                  
               
                     (3)
                  
                  
                     Στις 27 Απριλίου 2020 το φόρουμ συνεργασίας του ΟΑΣΕ για την ασφάλεια ζήτησε εξάμηνη παράταση, χωρίς επιπλέον κόστος, της προθεσμίας για την εφαρμογή της απόφασης (ΚΕΠΠΑ) 2017/1424 έως τις 6 Μαρτίου 2021, λόγω της πανδημίας της COVID‐19 και των περιορισμών των διεθνών ταξιδίων.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2017/1424 , δεν έχει καμία επίπτωση επί των πόρων έως τις 6 Μαρτίου 2021.
                  
               
                     (5)
                  
                  
                     Η απόφαση (ΚΕΠΠΑ) 2017/1424 πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/1424 τροποποιείται ως εξής:
            
                        1)
                     
                     
                        ο τίτλος αντικαθίσταται ως εξής:
                        «Απόφαση (ΚΕΠΠΑ) 2017/1424 του Συμβουλίου, της 4ης Αυγούστου 2017, για τη στήριξη των δραστηριοτήτων του ΟΑΣΕ με σκοπό τη μείωση του κινδύνου της παράνομης διακίνησης και της υπέρμετρης συσσώρευσης φορητών όπλων και ελαφρού οπλισμού και συμβατικών πυρομαχικών στη Δημοκρατία της Βόρειας Μακεδονίας και στη Γεωργία»·
                     
                  
                        2)
                     
                     
                        το άρθρο 5 παράγραφος 2 αντικαθίσταται ως εξής:
                        
                           «2.   Η παρούσα απόφαση λήγει στις 6 Μαρτίου 2021.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 29 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2017/1424 του Συμβουλίου, της 4ης Αυγούστου 2017, για τη στήριξη των δραστηριοτήτων του ΟΑΣΕ με σκοπό τη μείωση του κινδύνου της παράνομης διακίνησης και της υπέρμετρης συσσώρευσης φορητών όπλων και ελαφρού οπλισμού και συμβατικών πυρομαχικών στην πρώην Γιουγκοσλαβική Δημοκρατία της Μακεδονίας και τη Γεωργία (ΕΕ L 204 της 5.8.2017, σ. 82).